شەفەق نیوز/ یەک کەس، ئمڕوو شەممە، لە پەلاماریگ وە چەقو
لە ئەمستەردام پایتەخت هۆڵەندا کوشیا و  چوار
کەس تر زەخمدار بوین.
پۆلیس هۆڵەندی لە بەیاننامەیگ وت: کابرایگ پەلاماریگ هەڕەمەکی
کردە بان ریوارەیل لە ناوچەی دی بییب، و یەک کەس لەو شوینە کوشت و چوار زەخمدار وەرەو
خەسەخانە بریان.
وەگورەی بەیاننامەگە، پۆلیس دەسوەسەر پەلامارەدەرەگە کرد،
ک خوەی پیاویگ لە تەمەن ٢٩ ساڵان لە خەڵک ئەمستەردام بوی.
و هیچ بەڵگەیلیگ راستەخۆ نییە ک تاوانەگە تیرۆری بویە.
